# INICIATIVA INOVATIVE PËR

**MOBILIZIMIN E KOMUNITETIT**

THIRRJE PËR APLIKIME

PËR GRANTE PËR INICIATIVA INOVATIVE

Afati: 30 shtator 2022, ora 16:00

UDHËZUES PËR APLIKUESIT

# njoftim

Kjo thirrje për aplikuesit është pjesë e projektit “Mbështetje reformave zgjedhore në Maqedoninë e Veriut” (në tekstin e mëtejshëm: Projekti).

Organizatat e shoqërise civile (OshC-të) formalisht të regjistruara kanë të drejtë të aplikojnë për këtë thirrje.

Aplikuesit në këtë thirrje duhet të kenë parasysh se do të konsiderohen të kualifikuar nëse dërgojnë **vetëm një aplikim**. Projekti do të eliminojë automatikisht të gjitha aplikacionet të cilat dorëzohen nga aplikuesit që kanë parashtruar më shumë se një aplikim!

# PËRMBAJTJE

[NJOFTIM 2](#_Toc112891706)

[PËRMBAJTJE 3](#_Toc112891707)

[1. BAZA 4](#_Toc112891708)

[2. GRANTE TË VOGLA PËR INICIATIVA INOVATIVE 5](#_Toc112891709)

[2.1. Objektivi kryesor dhe rezultatet 5](#_Toc112891710)

[2.2. Prioritete 6](#_Toc112891711)

[2.3. Mjetet e disponueshme 6](#_Toc112891712)

[2.4. Bashkëfinancimi 6](#_Toc112891713)

[3. KRITERET PËR PËRSHTATSHMËRI 6](#_Toc112891714)

[3.1. Aktorët 6](#_Toc112891715)

[3.2. Grantet 7](#_Toc112891717)

[3.3. Iniciativa/Aktivitete inovative 7](#_Toc112891720)

[3.4. Shpenzimet 8](#_Toc112891721)

[3.5. Numri i aplikimeve 8](#_Toc112891722)

[4. PROCESI I APLIKIMIT 9](#_Toc112891723)

[4.1. Formulari për aplikim 9](#_Toc112891724)

[4.2. Kompletimi i aplikacionit 9](#_Toc112891725)

[4.3. Afati i fundit 9](#_Toc112891726)

[4.4. Parashtrimi i aplikimeve 9](#_Toc112891727)

[4.5. Helpdesk (Pyetje dhe përgjigje) 10](#_Toc112891728)

[4.6. Sesionet informative 10](#_Toc112891729)

[5. VLERËSIMI 10](#_Toc112891730)

[Hapi 1 – Kontrolli administrativ 10](#_Toc112891731)

[Hapi 2 – Kontrolli i përshtatshmërisë 11](#_Toc112891732)

[Hapi 3 – Vlerësimi i aplikimeve 11](#_Toc112891733)

[6. VERIFIKIMI ADMINISTRARIV, LIGJOR DHE FINANCIAR 11](#_Toc112891734)

[7. DHËNIA E GRANTIT 11](#_Toc112891735)

[8. KORNIZA KOHORA PRELIMINIARE 12](#_Toc112891736)

[9. INFORMATA KTHYESE 12](#_Toc112891737)

[10. SHTOJCAT E UDHËZUESIT 12](#_Toc112891738)

# 1. baza

“Mbështetje reformave zgjedhore në Maqedoninë e Veriut” është projekt i Agjencisë Zvicerane për Zhvillim dhe Bashkëpunim (SDC), i implementuar nga Fondacioni ndërkombëtar për sisteme zgjedhore (IFES).

Qëllimi kryesor i projektit është të mbështesë proceset zgjedhore demokratike dhe të besueshme që e lehtësojnë pjesëmarrjen politike dhe integrimin social, duke u mundësuar votuesve të zgjedhin përfaqësuesit e tyre dhe t'u bëjnë thirrje të njëjtëve për përgjegjësi.

Aktivitetet e projektit janë krijuar për të mbështetur objektivin kryesor duke arritur tre rezultatet e mëposhtme:

* Rezultati 1: Institucionet e fuqizuara zbatojnë procese zgjedhore të drejta dhe efikase.
* Rezultati 2: Partitë politike brenda të demokratizuara që i avokojnë politikat dhe programet zgjedhore të orientuara nga qytetarët.
* Rezultati 3: Qytetarët e fuqizuar u bëjnë thirrje partive politike dhe funksionarët e zgjedhur për përgjegjësi.

Projekti punon me një gamë të gjerë shfrytëzuesish- organizatat e shoqërisë civile (OshC-të), parti politike, autoritete dhe qytetarë - me qëllim të avancimit të mëtejshëm të njohurive dhe ekspertizës mbi proceset zgjedhore dhe praktikat e mira ndërkombëtare. Për arritjen e qëllimeve të projektit, IFES ofron mbështetje për: Komisionin Shtetëror Zgjedhor (KSHZ), organet e tjera të administratës zgjedhore – Komisionet komunale zgjedhore (KKZ) dhe Këshillat zgjedhor (KZ) – partitë politike dhe bashkëpunon me institucionet tjera që kanë të bëjnë me procesin zgjedhor (kryesisht Ministria e Drejtësisë) dhe OQ, në nivel kombëtar dhe lokal.

Përveç atyre të përmendur më sipër, përfitues të tjerë të Projektit janë edhe organizatat qeveritare: Ministria e Shoqërisë Informative dhe Administratës (MSHIA), Agjencia për Shërbime Mediatike Audio dhe Audiovizuele, Enti Shtetëror i Statistikave, Institucioni i Avokatit të Popullit, Zyra e Auditimit Shtetëror, Ministria e Punëve të Brendshme (MPB), Ministria e Drejtësisë (MD), partitë politike, votuesit dhe qytetarët.

Projekti ka filluar të zbatohet në gusht të vitit 2019 dhe pritet të përfundojë në qershor 2023.

**Aktivitete paraprake**: Gjatë viteve 2020 dhe 2021, Projekti planifikoi dhe zbatoi një program gjithëpërfshirës trajnimi dhe mbështetjeje për 40 mobilizues të komunitetit (MK) me qëllim zhvillimin e njohurive dhe aftësive për pjesëmarrjen politike, mobilizimin e komunitetit dhe krijimin e mundësive për ndërveprim më të madh ndërmjet funksionarëve të përzgjedhur, përfaqësuesve të qeverisë dhe grupe të ndryshme qytetarësh. Kjo u arrit përmes një sërë trajnimesh/punëtorish, mentorim dhe trajnim (coaching), si dhe përmes zbatimit të “iniciativave inovative” që ndihmuan të vëzhgohen premtimet politike dhe qeveritare dhe rritjen e ndërgjegjësimit publik në fushat përkatëse. Mobilizuesit “raportuan” për progresin mbi këto premtime përmes diskutimeve publike, debateve, avokimit dhe lobimit ose raportuan duke përdorur një matricë monitorimi më të detajuar – të zhvilluar me mbështetjen e këtij projekti.

Kjo thirrje për aplikuesit është e dedikuar për OshC-të të cilat janë të regjistruara si **shoqata** dhe **fondacione** në pajtim me Ligjin për shoqata dhe fondacione.

# 2. grante të vogla për iniciativa inovative

## 2.1. Objektivi kryesor dhe rezultatet

Qëllimi i kësaj thirrje është të sigurojë grante të vogla për organizatat e shoqërisë civile për të planifikuar dhe zbatuar iniciativa të ndryshme inovative që synojnë të identifikojnë dhe konsiderojnë zgjidhje që i plotësojnë nevojat dhe shqetësimet e qytetarëve në komunitetet e tyre dhe në këtë mënyrë të sjellin ndryshime pozitive. Iniciativat e propozuara duhet të kontribuojnë në realizimin e qëllimit kryesor të projektit “Mbështetje për reformat zgjedhore në Maqedoninë e Veriut”.

**Objektivi kryesor:** mbështetja e proceseve zgjedhore demokratike dhe të besueshme që e lehtësojnë pjesëmarrjen politike dhe integrimin social, duke u mundësuar votuesve të zgjedhin përfaqësuesit e tyre dhe t'u bëjnë thirrje për llogaridhënie.

Është e nevojshme që aplikuesi të identifikojë problemin/problemet apo sfidën/sfidat të cilat ishin të premtuara (në programin elektoral) të adresohen nga pushteti lokal ose/dhe janë të përfshira në programin aktual të qeverisjes lokale dhe të mobilizojë komunitetin për t'ua kujtuar premtimet e tyre.

Iniciativat inovative duhet të përfshijnë, por jo të kufizojnë sa vijon:

* Prezantimi i rezultateve të monitorimit të temës së përzgjedhur në nivel lokal (takime individuale, diskutime në bashki, prezantime të synuara me grupe të caktuara të palëve të interesuara, tryeza të rrumbullakëta, prodhim video, folës i ftuar në TV dhe radio lokale, media sociale);
* Mbledhja e opinionit të komunitetit lokal për çështjen e monitoruar (cili është perceptimi i tyre, a është trajtuar mjaftueshëm çështja dhe a është në proces zbatimi);
* Debate ndërmjet zyrtarëve të vetëqeverisjes lokale (përgjegjës për zbatimin e çështjes së monitoruar) dhe ekspertëve për çështjen përkatëse për të shkëmbyer mendime për progresin e arritur apo mungesën e arritjeve;
* Organizimi i një grupi më të gjerë të qytetarëve (komuniteti lokal) për t'i kujtuar zyrtarët (dhe partitë) për premtimin e tyre (koncert, shëtitje paqësore, etj.);
* Veprimet Guerile që synojnë të ndajnë rezultatet e monitorimit të paraqitura në formë fletëpalosjeje, posteri, video etj.;
* Organizimi i nënshkrimit të peticionit/letrës së hapur drejtuar institucioneve përgjegjëse të vetëqeverisjes lokale;
* Zhvillimi i aplikacioneve të thjeshta të IT-së me qëllim mobilizimin e komunitetit lokal në lidhje me temën e monitorimit;
* Organizimi i forumeve on-line ose offline për këtë çështje dhe mbledhja e mendimeve të anëtarëve të komunitetit lokal për çështjen e monitoruar dhe në çfarë mase ajo adresohet;
* Aktivitete të tjera që çojnë në përmbushjen e objektivit dhe rezultateve të përgjithshme të projektit.

Iniciativat inovative duhet të fokusohen në **çështjet lokale të cilat janë përgjegjësi e pushtetit lokal.**

Aplikanti duhet të zgjedhë një temë që është premtuar gjatë zgjedhjeve lokale 2021 dhe të shikojë nëse kjo temë është në planin e punës/buxhetin e NjVL-së për vitin 2022 dhe të organizojë aktivitetet rreth asaj teme.

Shembuj të aktiviteteve në kuadër të iniciativës inovative mund të jenë:

* Angazhimi për avokim
* Aktivitete për ndërgjegjësimin e opinionit publik
* Vegla për ndërgjegjësimin e opinionit publik
* Aktivitete lidhur me hulumtimet
* Organizimi i ngjarjeve për mbështetje të iniciativave.

Iniciativat inovative në vijim që NUK do të mbështeten në kuadër të kësaj thirrje:

* Mbledhja e mbështetjes ose promovimi i një partie/koalicioni të caktuar politik;
* Aktivitete që përfshijnë ose promovojnë gjuhën e urrejtjes/dezinformimin;
* Aktivitete që nuk përputhen me protokollet e qeverisë për Kovid-19 (nëse ka).
* Trajnime/seminare/takime në komunitet që nuk janë transparente apo gjithëpërfshirëse;
* Aktivitete që kanë të ngjarë të shkaktojnë dëm për pjesëmarrësit ose të paraqesin rrezik për të tjerët;
* Iniciativa të tjera që nuk janë në përputhje me qëllimet e projektit.

SHËNIM: Iniciativat inovative nuk synojnë të zgjidhin problem(et) apo të zbatojnë zgjidhjet e premtuara nga programet elektorale të qeverisjes lokale të përzgjedhur.

Shembuj të iniciativave të ndryshme inovative të përfshirjes dhe mobilizimit të komunitetit nga aktivitetet e mbështetura më parë me këtë projekt janë në dispozicion në ueb faqen: <https://electoralreforms.mk/sq/>

##

## 2.2. Prioritete

Prioritetet në këtë thirrje për aplikime janë këto që vijojnë:

* **Fokusi gjeografik**: përfituesit e përzgjedhur (aplikuesit) dhe iniciativat e tyre duhet, sa më shumë që të jetë e mundur, të vendosen dhe të zbatohen në të tetë (8) rajonet planifikuese;
* **Fusha e veprimit**: iniciativat inovative duhet të fokusohen në çështjet lokale të cilat janë përgjegjësi e pushtetit lokal dhe janë premtuar në programet elektorale të qeverisjes lokale të përzgjedhur.

## 2.3. Mjetet e disponueshme

Shuma e përgjithshme e disponueshme për këtë thirrje për aplikim është 6.600.000 denarë. Projekti e mban të drejtën për të ndryshuar këtë shumë (ta zvogëlojë ose ta rrisë) në varësi të rezultatit të thirrjes për aplikime. Projekti gjithashtu e mban të drejtën për të mos dhënë një pjesë ose të gjitha fondet në dispozicion.

## 2.4. Bashkëfinancimi

Sipas kësaj Thirrjeje për Aplikime, bashkëfinancimi nga donatorë të tjerë përveç SDC-së nuk kërkohet por inkurajohet.

# 3. kriteret për përshtatshmëri

Ekzistojnë pesë grupe kriteresh përshtatshmërie në këtë thirrje për aplikime:

1. **Aktorët**, aplikues të regjistruar në pëlqim me Ligjin për shoqata dhe fondacione;
2. **Grante**, vlera maksimale e grantit dhe kohëzgjatja maksimale e iniciativës;
3. **Aktivitetet**, llojet e veprimeve/aktiviteteve të cilat nxiten/priten me këtë thirrje;
4. **Shpenzimet**, llojet e shpenzimeve të cilat mund të merren parasysh gjatë përcaktimit të vlerës së grantit;
5. **Numri i aplikimeve,** numri i aplikimeve të cilat janë dorëzuar nga ana e një aplikuesi.

## 3.1. Aktorët

### 3.1.1. Aplikuesit

Për t'u kualifikuar për grant në këtë thirrje, aplikuesi duhet të jetë i regjistruar në Republikën e Maqedonisë së Veriut në përputhje me Ligjin për shoqata dhe fondacione[[1]](#footnote-1); Kjo thirrje për aplikim është e hapur për OShC-të me vlera, besime dhe qëndrime demokratike.

Është e nevojshme që aplikuesi të sigurojë:

* **Personeli për implementim**

Personeli kryesor përgjegjës për implementimin e iniciativës inovative. Aplikuesi kërkohet të dorëzojë biografi të shkurtra (CV) të ekipit të projektit - i cili do të jetë përgjegjës për implementimin e grantit ose iniciativës.

* **Mobilizues të komunitetit**

Dy mobilizues të komunitetit. Mobilizuesit e komunitetit, të propozuar duhet të jenë të moshës ndërmjet 18 dhe 29 vjeç (e preferueshme deri në 23-24 vjeç). Aplikuesi duhet të dorëzojë biografi të shkurtër (CV) të dy mobilizuesve të propozuar të komunitetit.

Mobilizuesit e Komunitetit nuk janë përgjegjës për menaxhimin e grantit, por ata inkurajohen të marrin pjesë në zbatimin e aktiviteteve të grantit. Roli i mobilizuesve të komunitetit do të jetë ndjekja dhe monitorimi nga afër i premtimeve të partive politike të pasqyruara në programet zgjedhore dhe politikat e qeverisë në nivel lokal dhe qëndror, si dhe t'i mbajnë ato përgjegjëse për performancën dhe veprimet e tyre. Roli i tyre do të jetë të frymëzojnë dhe mobilizojnë komunitetin e tyre për të ngritur zërin, për t'u bashkuar me ta në aktivitetet e monitorimit dhe për të kërkuar përgjigje dhe llogaridhënie nga partitë politike dhe përfaqësuesit e qeverisë. Nëpërmjet këtyre aktiviteteve, mobilizuesit e komunitetit do të kontribuojnë në një sjellje të ndryshuar të partive politike ndaj elektoratit dhe qytetarëve në përgjithësi.

**Programi për ndërtimin e kapaciteteve për mobilizimin e komunitetit**

Zbatimi i iniciativave nga aplikuesit e përzgjedhur do të shoqërohet me një program gjithëpërfshirës për ndërtimin e kapaciteteve për mobilizimin e komunitetit. Dy mobilizuesit e propozuar do të duhet të marrin pjesë në një program për ndërtimin e kapaciteteve për mobilizimin e komunitetit përmes të cilit ata do të fitojnë njohuri dhe aftësi në pjesëmarrjen politike dhe mobilizimin e komunitetit, duke krijuar mundësi për ndërveprim më të madh midis funksionarëve të zgjedhur, zyrtarëve qeveritarë dhe grupeve të ndryshme qytetare. Mobilizuesit e komunitetit do të familjarizohen dhe do të përdorin mjetet e ofruara të monitorimit të projektit në përpjekjet e tyre për mobilizimin e komunitetit.

## 3.2. Grantet

### 3.2.1. Vlera e grantit

Grantet për mobilizimin e komunitetit/iniciativat inovative arrijnë në maksimum 300,000 denarë për një grant. Projekti e mban të drejtën të ndryshojë shumën e kërkuar (ta zvogëlojë ose rrisë brenda shumës së lartpërmendur).

VËREJTJE: Shpenzimet e planifikuara buxhetore duhet të shprehen në denarë dhe pa tatimin mbi vlerën e shtuar (TVSH).

### 3.2.2. Kohëzgjatja

Kohëzgjatja e grantit nuk mund të jetë më pak se 4 muaj dhe jo më shumë se 6 muaj.

## 3.3. Iniciativa/Aktivitete inovative

Kjo thirrje për aplikime do të mbështesë iniciativat inovative të aplikuesve që përfshijnë një ose më shumë nga llojet e mëposhtme të aktiviteteve:

* Prezantimi i rezultateve të monitorimit të temës së përzgjedhur në nivel lokal (takime individuale, diskutime në bashki, prezantime të synuara me grupe të caktuara të palëve të interesuara, tryeza të rrumbullakëta, prodhim video, folës i ftuar në TV dhe radio lokale, media sociale);
* Mbledhja e opinionit të komunitetit lokal për çështjen e monitoruar (cili është perceptimi i tyre, a është trajtuar mjaftueshëm çështja dhe a është në proces zbatimi);
* Debate ndërmjet zyrtarëve të vetëqeverisjes lokale (përgjegjës për zbatimin e çështjes së monitoruar) dhe ekspertëve për çështjen përkatëse për të shkëmbyer mendime për progresin e arritur apo mungesën e arritjeve;
* Organizimi i një grupi më të gjerë të qytetarëve (komuniteti lokal) për t'i kujtuar zyrtarët (dhe partitë) për premtimin e tyre (koncert, shëtitje paqësore, etj.);
* Veprimet Guerile që synojnë të ndajnë rezultatet e monitorimit të paraqitura në formë fletëpalosjeje, posteri, video etj.;
* Organizimi i nënshkrimit të peticionit/letrës së hapur drejtuar institucioneve përgjegjëse të vetëqeverisjes lokale;
* Zhvillimi i aplikacioneve të thjeshta të IT-së me qëllim mobilizimin e komunitetit lokal në lidhje me temën e monitorimit;
* Organizimi i forumeve on-line ose offline për këtë çështje dhe mbledhja e mendimeve të anëtarëve të komunitetit lokal për çështjen e monitoruar dhe në çfarë mase ajo adresohet;
* Aktivitete të tjera që çojnë në përmbushjen e objektivit dhe rezultateve të përgjithshme të projektit.

## 3.4. Shpenzimet

Në kuadër të kësaj thirrjeje për aplikime, shumica e shpenzimeve operative do të jenë **të pranueshme**, duke përfshirë:

* Shpenzimet për pagat bruto për stafin (ekipin e projektit) të përfshirë në zbatimin e iniciativës së propozuar;
* Pjesërisht shpenzime operative për punë të rregullt të organizatave të shoqërisë civile (shpenzime për zyrën, materiale për zyrën dhe inventar të imët, qira, energji elektrike/ngrohje, faturat e telefonit, etj.) që janë relevante për iniciativën e propozuar;
* Shpenzimet direkte për iniciativën e propozuar, që ndodhin gjatë periudhës së zbatimit të saj.
* Shpenzimet indirekte maksimumi 10% e shpenzimeve totale për I Burimet Njerëzore + II Shpenzimet Operative + III Shpenzimet Direkte

(Shpenzimet indirekte përfshijnë: shpenzimet e mbikëqyrjes, shërbimet e përgjithshme, shpenzimet e pallogaritshme dhe shpenzimet e udhëtimit, shpenzimet e përgjithshme administrative, shpenzimet e akomodimit, pajisjet (inventar i imët), shpenzimet kapitale, mirëmbajtjen, amortizimin, blerjet, përfaqësimin, rrjetëzimin, faqet e internetit, materialet reklamuese, trajnimin e punonjësve të rinj, taksat, tatim (pa TVSH), interesat, sigurimet etj. Ndryshe nga shpenzimet e punës, shpenzimet indirekte nuk lidhen drejtpërdrejt me punonjësit e organizatës.)

Në suaza të kësaj thirrjeje për aplikime, shpenzimet e mëposhtme **nuk do të konsiderohen të pranueshme:**

* Shpenzimet për aktivitetet që kanë përfunduar deri/në ditën e nënshkrimit të marrëveshjes së grantit;
* Shpenzimet, të deklaruara nga grantisti, të cilat mbështeten financiarisht nga një donator tjetër;
* Financimi i shpenzimeve bazë të aplikuesit ose partnerëve të tij (për shembull, kur i gjithë buxheti është kryesisht i destinuar për shpenzime organizative);
* Projektet që mbështesin parti politike;
* Blerja e automjeteve, pajisjeve, mobiljeve dhe inventarit të tjerë;
* Blerje ose rinovim (pjesërisht ose plotësisht) i pasurive të paluajtshme (tokë, ndërtesa, etj.);
* Dhënia e kredive palëve të treta;
* Humbjet gjatë këmbimit të valutës;
* Tarifat për shlyerjen e borxheve;
* Aktivitete që lidhen vetëm ose kryesisht me sponsorizime individuale për pjesëmarrje në punëtori, seminare, konferenca dhe kongrese dhe ngjarje të tjera;
* Ri-grantim.

## 3.5. Numri i aplikimeve

Aplikuesit duhet të jenë të vetëdijshëm se mund (kanë të drejtë) të paraqesin vetëm një aplikim në këtë thirrje. Në rast se aplikuesi paraqet më shumë se një aplikim, të gjitha aplikimet e parashtruara nga ky aplikues do të refuzohen automatikisht.

# 4. procesi i aplikimit

##

## 4.1. Formulari për aplikim

Aplikimet për këtë thirrje duhet të dorëzohen përmes formularit të aplikimit. Ky formular aplikimi përbëhet nga pjesët e mëposhtme:

**PJESA A:** **APLIKUESI,** që përmban informata bazë për aplikuesin;

**PJESA B**: **AKTIVITETE PËR INICIATIVËN INOVATIVE*,*** përfshirë rezyme të aktiviteteve të projektit, relevanca e tyre dhe pasqyrë e shkurtër e buxhetit;

**PJESA C: DEKLARATA**, me të cilën aplikuesi dëshmon se pajtohet me kriteret e thirrjes për aplikim dhe shpreh përkushtim për zbatimin e iniciativës së propozuar me mbështetjen e grantit;

**PJESA Ç:** **SHTOJCA**, që përmban dokumentet në vijim të nevojshme për këtë faze nga procesi i aplikimit:

* Shtojca 1. Buxheti i iniciativës inovative dhe arsyetimi i shpenzimeve
* Shtojca 2. Biografi të shkurta (CV europass format) të ekipit të projektit
* Shtojca 3. Biografi të shkurta (CV europass format) të dy mobilizuesve të propozuar të komunitetit
* Shtojca 4. Dëshmi për statusin juridik të aplikuesit (gjendja e tanishme), jo më e vjetër se gjashtë muaj nga dita e publikimit të kësaj thirrje;

**PJESA D**: **LISTA PËR KONTROLL,** të vërtetohet se pjesët prej A deri te Ç janë kompletuar (dhe në mënyrë të saktë).

## 4.2. Kompletimi i aplikacionit

Të gjitha pjesët e formularit të aplikimit duhet të plotësohen së bashku me shtojcat. Ju lutemi të përdorni vetëm formularët e duhur të publikuar në këtë thirrje për aplikime dhe mos ndryshoni përmbajtjen dhe formatin e tyre. Formularët e duhur (të saktë) për këtë thirrje mund t'i gjeni në linkun e mëposhtëm: <https://electoralreforms.mk/cm-2022/>

Aplikuesit që nuk do të dorëzojnë aplikim të plotë dhe nuk përdorin formularët nga linku i mësipërm do të eliminohen gjatë shqyrtimit administrativ dhe nuk do t'i dorëzohen Komisionit për zgjedhje të granteve për vlerësim të mëtejshëm.

Aplikacioni patjetër duhet të plotësohet në kompjuter (aplikacionet e shkruara me dorë nuk do të pranohen) dhe të dorëzohet në gjuhën maqedonase.

Aplikuesit gjithashtu mund të dorëzojnë një version shtesë në një nga gjuhët që janë zyrtare në nivel kombëtar ose lokal, në përputhje me Ligjin për përdorimin e gjuhëve dhe sipas vendit të regjistrimit të aplikuesit.

Kjo thirrje do të pranojë **aplikacionet e dorëzuara vetëm në mënyrë elektronike** (e-mail) në adresën në vijim: **applications2ig@mcms.mk** Projekti **nuk do të** pranojë aplikacione të dërguara me postë të rregullt ose aplikacione të dorëzuara personalisht.

## 4.3. Afati i fundit

Afati i fundit për dorëzimin e aplikacioneve është **30 shtator 2022** deri në **orën 16:00** (me orën e Maqedonisë). Data dhe ora e mbërritjes së e-mail-it do të konsiderohet si dëshmi përkatëse e dorëzimit të aplikacionit brenda afatit. Aplikuesit do të njoftohen për marrjen e aplikacionit me një përgjigje në mesazhin e tyre elektronik.

## 4.4. Parashtrimi i aplikimeve

Aplikimet duhet të dorëzohen me e-mail me shenjën: “Thirrje për aplikime - grante për iniciativa inovative” në adresën e mëposhtme: **applications2ig@mcms.mk**

Aplikimi duhet të dërgohet me NJË mesazh i cili do të përfshijë dokumentet e mëposhtme në formatin e duhur (word ose excel aty ku është e aplikueshme) dhe nuk do të kalojë 20MB[[2]](#footnote-2):

* Aplikim i plotësuar për grant
* Shtojca 1 – Buxheti i iniciativës inovative dhe arsyetimi i shpenzimeve
* Shtojca 2 – Biografi të shkurta (CV europass format) të ekipit të projektit;
* Shtojca 3 – Biografi të shkurta (CV europass format) të dy mobilizuesve të propozuar të komunitetit;
* Shtojca 4 – Dëshmi për statusin juridik aktual të aplikuesit(gjendja momentale e lëshuar nga Regjistri qendror, jo më të vjetër se gjashtë muaj nga dita e publikimit të kësaj thirrje (5 shtator 2022) pranohen dhe verzione te skenuara;
* pjesa C. E skenuar Deklarata e aplikuesit (nga aplikacioni) e plotësuar dhe e nënshkruar nga përfaqësuesi i saj ligjor.

## 4.5. Helpdesk (Pyetje dhe përgjigje)

Linja për mbështetje është në dispozicion të aplikantëve të mundshëm për të mbledhur dhe përgjigjur pyetjeve në lidhje me këtë Thirrje për Aplikim. Pyetjet mund të dërgohen në Helpdesk me e-mail në këtë adresë: **info2ig@mcms.mk**

Pyetjet duhet të bëhen në Helpdesk jo më vonë se 10 ditë kalendarike përpara afatit të fundit për këtë Thirrje për Aplikime. Projekti nuk ka asnjë detyrim të japë përgjigje për pyetjet që janë pranuar më vonë se 10 ditë kalendarike përpara afatit për këtë thirrje.

Projekti do të japë përgjigje për të gjitha pyetjet jo më vonë se 5 ditë kalendarike përpara afatit të fundit të kësaj Thirrje për Aplikime. Projekti do t'i publikojë këto përgjigje, në mënyrë të vazhdueshme, në ueb faqen e mëposhtme: <https://electoralreforms.mk/sq/>

Ne inkurajojmë aplikantët që të konsultohen rregullisht me faqen e internetit dhe faqen e Facebook-ut, në mënyrë që ata të informohen në kohë dhe në mënyrë adekuate për rejat më të fundit.

## 4.6. Sesionet informative

Projekti do të mbajë një sesion informativ online për këtë thirrje për aplikime në 14 shtator 2022. duke filluar nga ora 12:00. Ju lutemi ndiqni rregullisht ueb faqen <https://electoralreforms.mk/sq/> për t'u informuar për ndryshimet e mundshme në lidhje me sesionet informative.

# 5. vlerësimi

Projekti do t’i vlerësojë aplikimet e propozuara në këtë mënyrë:

## Hapi 1 – Kontrolli administrativ

Projekti do të kontrollojë cilësinë administrative të aplikacioneve të propozuara sipas kritereve të mëposhtme:

* **Afati i fundit,** nëse respektohet afati, aplikacioni do të pranohet, e nëse jo, aplikacioni do të refuzohet (edhe pse është pranuar);
* **Aplikacioni,** aplikacioni i propozuar dorëzohet në mënyrën e duhur dhe është në formularin e duhur;
* **Shtojcat,** të gjitha shtojcat e kërkuara janë dorëzuar në mënyrën e duhur dhe janë në formularin e duhur;
* **Gjuha,** aplikacioni i propozuar është dorëzuar në gjuhën maqedonase;
* **Deklarata e nënshkruar,** pjesa C. Deklaratë nga aplikuesi (nga aplikimi). Deklarata është e plotë dhe e nënshkruar nga përfaqësuesi i organizatës (personi i autorizuar);[[3]](#footnote-3)

## Hapi 2 – Kontrolli i përshtatshmërisë

Projekti do të kontrollojë përshtatshmërinë e aplikacioneve sipas kritereve të mëposhtme:

* **Aplikuesi**. Aplikuesi është i regjistruar me statusin ligjor të përshtatshëm të specifikuar në seksionin 3.1. nga ky Udhëzues.
* **Kërkesa për grant** është në vlerë maksimale deri në 300.000 denarë;
* **Kohëzgjatja** e grantit është nga 4 deri 6 muaj.
* **Numri i aplikimeve.** Aplikuesi ka dorëzuar vetëm një aplikacion.

## Hapi 3 – Vlerësimi i aplikimeve

Komisioni për zgjedhje të granteve do të vlerësojë aplikimet sipas tabelës së mëposhtme:

|  |  |
| --- | --- |
| **1. Relevanca e iniciativës inovative** (relevanca e aplikacionit në lidhje me objektivat dhe prioritetet e kësaj thirrjeje; fusha e veprimit, shtrirja gjeografike, analiza e situatës; përzgjedhja e grupit të synuar). Zona gjeografike e mbuluar nga iniciativa është e përcaktuar mirë dhe grupet e synuara janë të përcaktuara dhe realiste. | 40 |
| **2. Dizajni i iniciativës inovative** (objektivi i përgjithshëm, rezultatet, aktivitetet) Objektivi dhe rezultatet janë të qarta, aktivitetet dhe ndërlidhja e tyre janë të përcaktuara mirë, si dhe grupet e synuara dhe mbulimi gjeografik. Iniciativa propozon elemente, qasje ose mjete novatore që mund të zbatohen brenda kornizës kohore të caktuar. | 40 |
| **5. Buxheti** (aktivitetet janë të shprehura në mënyrë adekuate në buxhet, arsyetimi i shpenzimeve është i qartë) | 20 |
| **Maksimum pikë** | **100** |

**Një portofol fitues i** grantistitështë ai që adreson të gjitha prioritetet e kësaj thirrjeje për aplikime dhe përfshin iniciativa që do të marrin rezultatin mesatar më të lartë nga të tre pikët në tabelën e mësipërme të vlerësimit. Komisioni për zgjedhje të granteve mund (nëse e gjykon të nevojshme) të aplikojë edhe **“faktorë peshues”** për të arritur një ekuilibër më të mirë të përfituesve të granteve sipas prioriteteve të kësaj thirrjeje (**mbulimi gjeografik, zona e veprimit**).

# 6. verifikimi administrariv, ligjor dhe financiar

Pas përzgjedhjes paraprake të propozimeve nga Komisioni për zgjedhje të granteve, projekti do të verifikojë përshtatshmërinë administrative, ligjore dhe financiare të aplikuesve. Për këtë qëllim, të gjithë aplikuesit, aplikimet e të cilëve do të miratohen paraprakisht, mund t'u kërkohet të dorëzojnë dokumentet e mëposhtme administrative, ligjore dhe financiare:

1. Statuti dhe/ose akte tjera të themelimit;
2. Kopje të raporteve financiare vjetore (ose raporte përfundimtare etj.) për tre vitet e fundit, 2019, 2020, 2021 (nëse është e aplikueshme);
3. Dokumente tjera relevante për grantin.

Nëse kërkohet, projekti do të caktojë një afat për dorëzimin e këtyre dokumenteve. Nëse aplikuesit dështojnë në dorëzimin e dokumenteve brenda kësaj periudhe, aplikimi i tyre mund të refuzohet.

Projekti do t'u kërkojë grantistëve të hapin një **llogari të dedikuar** për iniciativën inovative (grantin) dhe të kenë të paktën dy nënshkrues në këtë llogari, si dhe të praktikojnë nënshkrimet e lidhura për të gjitha pagesat nga llogaria.

# 7. dhënia e grantit

Projekti do të informojë të gjithë aplikuesit që kanë marrë grant sipas vendimit të Komisionit për zgjedhje të granteve. Projekti do t’i informojë gjithashtu të gjithë aplikuesit e refuzuar.

# 8. korniza kohora preliminiare

|  |  |
| --- | --- |
| Hapja e thirrjes për aplikime | 5 shtator 2022 |
| Sesioni informativ  | 14 shtator 2022, ora 12:00 |
| **Afati i fundit për dorëzimin e aplikimeve** | **30 shtator 2022, ora 16.00** |
| Vendimi i Komisionit për zgjedhje të granteve | tetor 2022 |
| Lajmërimi për grantet e dhëna dhe për fletëparaqitjet e refuzuara | tetor 2022 |
| Negociata dhe nënshkrimi i marrëveshjeve | tetor 2022 |

Ju lutemi vini re se ky afat kohor mund të ndryshojë. Projekti mund të përditësojë afatin kohor në çdo kohë. Prandaj, ne i inkurajojmë aplikuesit të kontrollojnë rregullisht ueb faqen: <https://electoralreforms.mk/sq/>

# 9. INFORMATA KTHYESE

Vendimi i Komisionit për zgjedhje të granteve është përfundimtar. Aplikantët të cilët besojnë se janë dëmtuar nga ndonjë gabim ose parregullsi gjatë procesit të vlerësimit, mund të paraqesin kërkesë për sqarim, e cila duhet të jetë me shkrim, në afat prej 10 ditësh pas njoftimit të granteve të ndara dhe duhet të dorëzohet në adresën e emailit: info2ig@mcms.mk

Parashtrimi i ankesës nuk do ta vonojë apo ndryshojë vendimin e Komisionit për zgjedhje të granteve.

# 10. SHTOJCAT e udhëzuesit

Bashkëngjitur do të gjeni dokumentet e mëposhtme:

* [Formulari i aplikimit](https://electoralreforms.mk/wp-content/uploads/2022/09/SH-GII-Forma-e-aplikimit.docx) me shtojca:
* Shtojca 1 – [Buxheti i iniciativës inovative dhe arsyetimi i shpenzimeve](https://electoralreforms.mk/wp-content/uploads/2022/09/SH-GII-Shtojca-1.-Buxheti-i-iniciatives-inovative-dhe-arsyetimi-i-shpenzimeve.xls);
* Shtojca 2 – Biografi e shkurtë ([CV europass format](https://electoralreforms.mk/wp-content/uploads/2022/09/Europass-CV-template.doc)).
1. Ligji për shoqata dhe fondacione i publikuar nlë gazetën zyrtare të Republikës së Maqedonisë së Veriut nr.52/2010 fq:2-25 http://www.slvesnik.com.mk/Issues/623772ADC92FEE42A1DB496E1E190648.pdf [↑](#footnote-ref-1)
2. 20 megabytes - dokumentet e bashkangjitura nuk duhet të kalojnë 20 megabajt [↑](#footnote-ref-2)
3. Personi i autorizuar vërtetohet me gjendjen momentale të dorëzuar [↑](#footnote-ref-3)